CELEX: 32009R0601
Language: bg
Date: 2009-07-09 00:00:00
Title: Регламент (ЕО) № 601/2009 на Комисията от 9 юли 2009 година за изменение за сто и девети път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните

10.7.2009   
            
            
               BG
            
            
               Официален вестник на Европейския съюз
            
            
               L 179/54
            
         
      РЕГЛАМЕНТ (ЕО) № 601/2009 НА КОМИСИЯТА
   
   от 9 юли 2009 година
   за изменение за сто и девети път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (1), и по-специално член 7, параграф 1, първо тире от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват лицата, групите и образуванията, засегнати от замразяването на средства и икономически ресурси по същия този регламент.
            
         
               (2)
            
            
               На 29 юни 2009 г. Комитетът по санкциите към Съвета за сигурност на Организацията на обединените нации реши да измени списъка на физическите и юридическите лица, групите и образуванията, спрямо които следва да се прилага замразяването на средства и икономически ресурси, като добави три физически лица към списъка предвид информацията за техни връзки с Ал Кайда. Комитетът по санкциите предостави изложение на мотивите за тези решения за включване в списъка.
            
         
               (3)
            
            
               Приложение I следва да бъде съответно изменено.
            
         
               (4)
            
            
               За да се гарантира, че предвидените в настоящия регламент мерки са ефективни, настоящият регламент трябва да влезе в сила незабавно.
            
         
               (5)
            
            
               Ако адресите на засегнатите физически лица се съдържат в списъка на ООН, Комисията ще уведоми засегнатите лица за основанията, на които се базира настоящият регламент, ще им предостави възможност да дадат мнението си по тези основания и ще преразгледа настоящия регламент с оглед на коментарите и евентуалната допълнителна налична информация. Тъй като в този случай списъкът на ООН не съдържа настоящите адреси на някои от засегнатите физически лица, следва да бъде публикувано обявление в Официален вестник, така че засегнатите лица да могат да се свържат с Комисията и Комисията да уведоми съответното физическо лице за основанията, на които се базира настоящият регламент,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя, както е посочено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 9 юли 2009 година.
      
         
            За Комисията
         
         Eneko LANDÁBURU
         
         
            Генерален директор на Генерална дирекция „Външни отношения“
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      В глава „Физически лица“ се добавя следният текст:
      
                  1.
               
               
                  Arif Qasmani (известен също като a) Muhammad Arif Qasmani, б) Muhammad ‘Arif Qasmani, в) Mohammad Arif Qasmani, г) Arif Umer, д) Qasmani Baba, е) Memon Baba, ж) Baba Ji). Адрес: House Number 136, KDA Scheme No. 1, Tipu Sultan Road, Карачи, Пакистан. Дата на раждане: приблизително 1944 г. Място на раждане: Пакистан. Националност: пакистанска. Допълнителна информация: Задържан през юни 2009 г. Дата на определянето, посочена в член 2a, параграф 4, буква б): 29.6.2009 г.
               
            
                  2.
               
               
                  Mohammed Yahya Mujahid (известен също като Mohammad Yahya Aziz). Дата на раждане: 12 март 1961 г. Място на раждане: Lahore, провинция Punjab, Пакистан. Националност: пакистанска. Национален идентификационен номер: 35404-1577309-9 (Пакистански национален идентификационен номер). Допълнителна информация: Задържан през юни 2009 г. Дата на определянето, посочена в член 2a, параграф 4, буква б): 29.6.2009 г.
               
            
                  3.
               
               
                  Fazeel-A-Tul Shaykh Abu Mohammed Ameen Al-Peshawari (известен също като a) Shaykh Aminullah, б) Sheik Aminullah, в) Abu Mohammad Aminullah Peshawari, г) Abu Mohammad Amin Bishawri, д) Abu Mohammad Shaykh Aminullah Al-Bishauri, е) Shaykh Abu Mohammed Ameen al-Peshawari, ж) Shaykh Aminullah Al-Peshawari). Адрес: Ganj District, Пешавар, Пакистан. Дата на раждане: a) приблизително 1967 г., б) приблизително 1961 г., в) приблизително 1973 г. Място на раждане: провинция Konar, Афганистан. Допълнителна информация: Задържан през юни 2009 г. Дата на определянето, посочена в член 2a, параграф 4, буква б): 29.6.2009 г.